Stredná priemyselná škola (Považská Bystrica, Slov. partizánov 1132/52)

Stredná priemyselná škola v Považskej Bystrici  je stredná odborná škola v Považskej Bystrici. Vo svojich študijných odboroch pripravuje absolventov, ktorí majú možnosť nájsť uplatnenie ako stredné technické kádre a vysokokvalifikovaní robotníci. Zároveň pripravuje žiakov na štúdium na vysokých školách. V súčasnosti je možné na SPŠ študovať v odboroch: strojárstvo, informačné a sieťové technológie, elektrotechnika v doprave a telekomunikáciách, a prevádzka a ekonomika dopravy. Všetky študijné odbory sú štvorročné a ukončujú sa maturitnou skúškou.

 História 
Terajšia SPŠ v Považskej Bystrici vznikla začiatkom školského roka 1939/1940. Rozhodujúcu zásluhu na jej vzniku mali Ing. Jaroslav Kubík, riaditeľ Zbrojovky, novozvolený starosta Považskej Bystrice Albert Urík, vedúci notár Jozef Petráš, okresný náčelník dr. Štefan Schurmann a námestník starostu Rudolf Jurášek. Oficiálny názov školy bol Verejná nižšia priemyselná majstrovská škola strojnícka v Považskej Bystrici. V tomto období škola nemala vlastnú budovu, teoretické vyučovanie sa konalo v miestnej Štátnej slovenskej ľudovej škole a dielenské cvičenia v závode Zbrojovka.

V školskom roku 19401941  Ministerstvo školstva a národnej osvety školu poštátnilo a určilo jej názov Štátna slovenská priemyselná škola v Považskej Bystrici.

V roku 19421943 bol správca školy Ing. Krčmárik menovaný za riaditeľa školy. V šk. roku 19431944 sa začalo so stavbou provizórnej budovy školy, škola dostala do používania budovu zlikvidovanej továrne „Hodváb“, ktorú využívala na dielenské vyučovanie.
V júni 1945 bol názov školy pozmenený na Štátna priemyselná škola.

V školskom roku 1946/1947 bolo zriadené ďalšie oddelenie - Vyššia majstrovská škola strojnícka. štúdium končilo maturitou. Vyučovanie sa konalo v provizórnej budove školy, ktorá mala 5 učební, 1 laboratórium a naturálny byt pre školníka. V roku 1948 bol za  správcu školy ustanovený prof. Jozef Skála.

V školskom roku 1949/1950 bola škola premenovaná na Vyššiu priemyselnú školu a boli v nej zriadené ďalšie nové oddelenia - Škola strojnícka a Vyššia škola pre pracujúcich.

Nedostatok vhodných vlastných učební pre denné i večerné štúdium viedol riaditeľstvo školy, výbor ZRPŠ a patronátny závod Považské strojárne riešiť otázku výstavby novej školskej budovy. Základný kameň budovy bol položený v roku 1967. Nové priestory boli otvorené v šk. roku 1974/1975.

V roku 1968 bola SPŠS rozdelená na 2 samostatné školy s vlastnými riaditeľstvami: na SPŠS a Strednú odbornú školu pre pracujúcich (V školskom roku 1984/85 došlo k ich spätnej integrácii.).

Od roku 1991 sa zdokonalila najmä výučba odborných predmetov, pretože bola odovzdaná do prevádzky prístavba budovy, v ktorej sa vybudovali odborné učebne. K odboru strojárstvo v roku 1992 pribudli dva nové študijné odbory: doprava a technické a informatické služby.

Od roku 1996 nesie škola názov Stredná priemyselná škola.

1.9.2005 bola k SPŠ pričlenená SOŠ v Považskej Bystrici. Počet študijných odborov sa rozšíril na 6.

Neskôr sa škola opäť osamostatnila. V školskom roku 2024/2025 oslávila svoje 85. výročie.

Počas letných prázdnin na konci školského roka 2024/2025 prebehlo hlasovanie Rady školy. Jediným bodom hlasovania bola voľba riaditeľa školy. Tieto voľby vyhrala jediná kandidátka, vtedajšia zástupkyňa riaditeľa školy PaedDr. Jana Ovečková. Vtedajší riaditeľ školy Mgr. Tibor Macháč sa stal riaditeľom základnej školy v obci Papradno.

V školskom roku 2025/2026 prešla škola viacerými zmenami. Pribudlo niekoľko nových kvalifikovaných pedagógov, no škola sa zapojila aj do projektu debarierizácie stredných škôl v Trenčianskom samosprávnom kraji. Zároveň škola realizuje projekt zníženia energetickej náročnosti, v rámci ktorého by mali pribudnúť solárne panely a mala by byť zateplená strecha spolu s viacerými budovami.

 Študijné odbory 
 strojárstvo
 TIS - technické a informatické služby so zameraním na strojárstvo*
 prevádzka a údržba dopravy*
 obchod a podnikanie*
 prevádzka a ekonomika dopravy
 drevárstvo a nábytkárstvo*
 informačné a sieťové technológie
 elektrotechnika v doprave a telekomunikáciách

 Riaditelia 
 Ing. Jozef Krčmárik (19391948)
 Ing. Jozef Skála (19481956)
 Mgr. Ferdinand Guniš (19561968)
 Ing. Michal Bábsky (19681984)
 Miroslav Turčány (19841991)
 Ing. Marián Králik (19911999)
 Mgr. Viera Kunšteková (19992009)
 Mgr. Tibor Macháč (20092025)
 PaedDr. Jana Ovečková (2025dodnes)

 Poznámky 

 Referencie 

 Externé odkazy 


Kategória:Stredné priemyselné školy na Slovensku
Kategória:Školy v Považskej Bystrici
Kategória:Stredné školy na Slovensku
Kategória:Organizácie v zriaďovateľskej pôsobnosti Trenčianského samosprávneho kraja